Kreiču purvs
Kreiču purvs ir 1999. gadā dibināts dabas liegums Ludzas novadā, Latvijas austrumos. Ietver Kreiču purvu ar Rajevkas ezeru un apkārtējās teritorijas. Tiek aizsargāts plašs austrumu tipa augstais purvs ar ciņu - lāmu kompleksiem, distrofu ezeru un minerālsalām. Sastopami arī pārejas purvi un purvaini meži. Dabas lieguma rietumu daļa īpaši piemērota dzeņu populācijai.